Predkladacia správa

Ministerstvo financií SR listom zo dňa 26. mája 2003 na základe  bodu A.2 uznesenia vlády SR č. 216 zo dňa 26.marca.2003 k návrhu na zmenu uznesenia vlády SR č. 1339 z 11. decembra 2002 poukázalo Ministerstvu kultúry SR  finančné prostriedky vo výške              600 000,- Sk pre Reformovanú kresťanskú cirkev na Slovensku – cirkevný zbor Chanava. Tieto prostriedky bolo možné podľa uznesenia vlády SR č. 1339 z 11. decembra 2002 použiť do 30. júna 2003. Keďže investor – Reformovaná kresťanská cirkev na Slovensku - nezabezpečil pred uplynutím termínu poskytnutej výnimky z časového použitia prostriedkov v zmysle bodu B.2. uznesenia vlády č. 1339 z 11. decembra 2002 podklady potrebné pre vypracovanie zmluvy na poskytnutie finančných prostriedkov, Ministerstvo kultúry SR navrhuje predĺžiť výnimku z časového použitia finančných prostriedkov do 31.12.2003.   	 

Materiál nemá finančný, ekonomický, environmentálny vplyv ani vplyv na zamestnanosť.